Pielikums Nr. 1

Tehniskais un finanšu piedāvājums
“RP SIA “Rīgas satiksme” vieglo transportlīdzekļu mazgāšanas pakalpojumi automātiskajās automazgātavās Rīgas pilsētas teritorijā”

1. Tehniskā specifikācija
1.1. Iepirkuma priekšmets
Iepirkuma priekšmets ir vieglo transportlīdzekļu mazgāšanas pakalpojuma nodrošināšana automātiskajās automazgātavās Rīgas pilsētas teritorijā, izmantojot transportlīdzekļa valsts reģistrācijas numura zīmes automātiskās atpazīšanas sistēmu un pēcapmaksas norēķinu kārtību (turpmāk – Pakalpojums).
Pakalpojums paredzēts RP SIA “Rīgas satiksme” (turpmāk – Pasūtītājs) īpašumā, turējumā vai lietošanā esošo vieglo transportlīdzekļu mazgāšanai.
1.2. Pakalpojuma sniegšanas vieta
Pretendentam jānodrošina Pakalpojuma sniegšana automātiskajās automazgātavās, kas atrodas Rīgas pilsētas teritorijā, nodrošinot, ka attālums līdz katrai no turpmāk norādītajām Pasūtītāja adresēm nepārsniedz 8 km, braucot pa ielām, autoceļiem vai citiem koplietošanas ceļiem:
Atgāzenes iela 24, Rīga;
Vestienas iela 35, Rīga.
Pretendentam tehniskajā piedāvājumā jānorāda piedāvāto automazgātavu adreses, darba laiks un attālums līdz katrai Pasūtītāja lokācijai.
1.3. Apkalpojamo transportlīdzekļu skaits un līguma apjoms
Plānotais apkalpojamo vieglo transportlīdzekļu skaits - 64 transportlīdzekļi.
Paredzamā līguma summa: līdz 9 999,00 EUR bez PVN.
Provizoriskais transportlīdzekļu mazgāšanas reižu skaits: aptuveni 1500 reizes 24 mēnešu periodā. Norādītais mazgāšanas reižu skaits ir provizorisks un var mainīties līguma izpildes laikā.
Paredzamais līguma darbības termiņš - 24 mēneši no līguma spēkā stāšanās dienas vai līdz līguma summas sasniegšanai, atkarībā no tā, kurš nosacījums iestājas pirmais.
Pasūtītājs apmaksā tikai faktiski saņemtos Pakalpojumus, un tam nav pienākuma izlietot visu paredzamo līguma summu.
1.4. Pakalpojuma sniegšanas kārtība
Pakalpojums jānodrošina tikai automātiskajās automazgātavās.
Pakalpojuma saņemšanai jānotiek pēc transportlīdzekļa valsts reģistrācijas numura zīmes automātiskas atpazīšanas.
Nav pieļaujama obligāta fizisku karšu, kuponu, žetonu vai citu materiālu identifikācijas līdzekļu izmantošana.
Pretendentam jānodrošina iespēja piešķirt, apturēt un izbeigt pakalpojuma izmantošanas tiesības konkrētam transportlīdzeklim.
Pretendentam jānodrošina transportlīdzekļu saraksta aktualizēšana līguma darbības laikā pēc Pasūtītāja pieprasījuma.
1.5. Minimālās prasības mazgāšanas programmai
Piedāvātajai vieglā transportlīdzekļa mazgāšanas programmai jāietver vismaz:
priekšmazgāšana;
mazgāšana ar ūdeni un mazgāšanas līdzekļiem;
skalošana;
žāvēšana.
Ja Pretendents piedāvā vairākas mazgāšanas programmas, tehniskajā piedāvājumā jānorāda Pasūtītājam piedāvātā programma, tās saturs un vienības cena. Šai cenai būs informatīva nozīme un tā netiks vērtēta izvēloties piedāvājumu ar zemāko cenu. 
Pretendentam jānodrošina katra transportlīdzekļa mazgāšanas reižu uzskaite.
1.6. Pieejamība 
Pakalpojumam jābūt pieejamam vismaz darba dienās. Pretendentam jānorāda katras automazgātavas darba laiks.
Ja tehnisku iemeslu vai citas objektīvas situācijas dēļ pakalpojumu nevar nodrošināt noteiktajā laikā, Pretendentam jānodrošina iespēja izmantot citu tuvāko līgumā norādīto automazgātavu, ja tāda ir pieejama.
1.8. Norēķinu kārtība un pārskati
Norēķini veicami ar pēcapmaksu 30 dienu laikā pēc rēķina saņemšanas, ja līgumā nav noteikta cita, Pasūtītājam izdevīgāka kārtība.
Rēķins iesniedzams reizi mēnesī par iepriekšējā mēnesī faktiski sniegtajiem pakalpojumiem. Rēķinam vai tā pielikumam jāpievieno pārskats par sniegtajiem pakalpojumiem.
Pārskatā jānorāda vismaz:
transportlīdzekļa valsts reģistrācijas numurs;
mazgāšanas datums;
automazgātavas adrese;
izmantotā mazgāšanas programma;
vienības cena bez PVN;
mazgāšanas reižu skaits pārskata periodā;
kopējā summa bez PVN.
1.9. Kvalitātes un drošības prasības
Automazgātavas aprīkojumam jābūt tehniskā kārtībā un drošam lietošanai.
Izmantotajiem mazgāšanas līdzekļiem jābūt piemērotiem vieglo transportlīdzekļu mazgāšanai.
Pakalpojuma sniegšana nedrīkst radīt bojājumus transportlīdzeklim.
Pretendents ir atbildīgs par zaudējumiem, kas radušies Pasūtītājam Pretendenta vainas dēļ pakalpojuma sniegšanas laikā.

2. Tehniskā piedāvājuma forma
2.1. Pretendenta informācija
	Pretendenta nosaukums
	

	Reģistrācijas numurs
	

	Juridiskā adrese
	

	Kontaktpersona
	

	Tālrunis
	

	E-pasts
	



2.2. Apliecinājums par pakalpojuma nodrošināšanu
☐  Pretendents apliecina, ka nodrošinās vieglo transportlīdzekļu mazgāšanas pakalpojumu automātiskajās automazgātavās Rīgas pilsētas teritorijā atbilstoši tehniskajā specifikācijā noteiktajām prasībām, tostarp nodrošinot transportlīdzekļa valsts reģistrācijas numura zīmes automātisku atpazīšanu un pēcapmaksas norēķinu kārtību.
2.3. Piedāvātās automazgātavas
	Nr.
	Automazgātavas adrese
	Attālums līdz Atgāzenes ielai 24
	Attālums līdz Vestienas ielai 35
	Darba laiks
	Numura zīmes atpazīšana

	1.
	
	
	
	
	

	2.
	
	
	
	
	

	3.
	
	
	
	
	



☐ 	Pretendents apliecina, ka piedāvātās automazgātavas atbilst prasībai par attālumu ne vairāk kā 8 km no katras Pasūtītāja norādītās lokācijas, braucot pa ielām, autoceļiem vai citiem koplietošanas ceļiem.
2.4. Piedāvātā mazgāšanas programma
	Nr.
	Mazgāšanas programmas nosaukums
	Programmas apraksts
	Cena par vienu mazgāšanas reizi bez PVN, EUR

	1.
	
	
	


2.5. Uzskaites, limitu un pārskatu nodrošināšana
☐ 	Pretendents apliecina, ka nodrošinās:
transportlīdzekļu identificēšanu pēc valsts reģistrācijas numura;
katra transportlīdzekļa mazgāšanas reižu uzskaiti;
mazgāšanas reižu kontroli atbilstoši Pasūtītāja transportlīdzekļu sarakstam;
ikmēneša pārskata sagatavošanu;
transportlīdzekļu saraksta aktualizēšanu pēc Pasūtītāja pieprasījuma.

3. Finanšu piedāvājuma forma

	Nr.
	Pakalpojuma nosaukums
	Plānotais provizoriskais mazgāšanas reižu skaits 24 mēnešos*
	Pretendenta piedāvātā vienas mazgāšanas reizes cena, EUR bez PVN
	Kopējā cena, EUR bez PVN

	1.
	Viena vieglā transportlīdzekļa mazgāšana automātiskajā automazgātavā, atbilstoši tehniskās specifikācijas 1/5/ punkta prasībām. 
	1500
	
	

	Kopā, EUR bez PVN:
	


*Norādītais mazgāšanas reižu skaits ir provizorisks un var mainīties līguma izpildes laikā.

3.1. Cenas aprēķina nosacījumi
Pretendenta piedāvātajā vienības cenā jāiekļauj visas ar pakalpojuma sniegšanu saistītās izmaksas, tajā skaitā:
mazgāšanas līdzekļi, ūdens un elektroenerģija;
automazgātavas aprīkojuma izmantošana;
numura zīmes atpazīšanas sistēmas darbība;
datu uzskaite un pārskatu sagatavošana;
administratīvās izmaksas;
nodokļi un nodevas, izņemot PVN, ja tas norādāms atsevišķi.
Papildu izmaksas, kas nav iekļautas finanšu piedāvājumā, Pasūtītājam nav saistošas.

